Az EGT-Vegyesbizottság 16/2003 határozata

(2003. január 31.)

az EGT-megállapodás XX. mellékletének (Környezet) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás XX. mellékletét a 2002. december 6-i 175/2002 EGT-vegyesbizottsági határozat [1] módosította.

(2) A szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételének lehetővé tételéről szóló, 2001. március 19-i 2001/761/EK európai parlamenti és tanácsi rendeletet [2] be kell építeni a Megállapodásba.

(3) A szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételének lehetővé tételéről szóló 761/2001/EK európai parlamenti és tanácsi rendelet végrehajtásával kapcsolatos útmutatásról szóló, 2001. szeptember 7-i 2001/681/EK bizottsági határozatot [3] be kell építeni a Megállapodásba.

(4) A szervezeteknek a Közösség környezetvédelmi vezetési és hitelesítési rendszerében (EMAS) való önkéntes részvételét biztosító, 761/2001/EK európai parlamenti és tanácsi rendelet végrehajtására vonatkozó iránymutatásról szóló, 2001. szeptember 7-i 2001/680/EK bizottsági ajánlást [4] be kell építeni a Megállapodásba.

(5) Az Európai Szabványügyi Bizottság (a továbbiakban: CEN) a szerzői jog jogosultja az EN ISO 14001:1996 4. szakasza szövegének vonatkozásában, amelyet a 761/2001/EK rendelet I. melléklete megismételt, és jogosult a szerzői jog hasznosítására,

(6) A 761/2001/EK rendelet I. mellékletében megismételt EN ISO 14001:1996 4. szakaszának szövegét a CEN engedélyével lehet felhasználni.

(7) A CEN engedélyét az Európai Közösség és a CEN között 2000. június 16-án létrejött Licencia-megállapodás tartalmazza, amely alapján a CEN biztosítja az Európai Közösség számára az EN ISO 14001:1996 4. szakaszának szövege megismétlésének jogát és az Európai Közösség jogdíjat fizet a Licencia-megállapodás szabályai szerint.

(8) Az EFTA-államok értelemszerűen alkalmazzák a Licencia-megállapodást és a kapcsolódó jogdíjat fizetik a CEN részére az EN ISO 14001:1996 4. szakasza szövegének Izlandon, Norvégiában és Liechtensteinben az érintett CEN-tagok által történő értékesítésére vonatkozó szabályoknak megfelelő feltételeken alapulva,

A KÖVETKEZŐKÉPPEN HATÁROZOTT:

1. cikk

1. A Megállapodás XX. melléklete a következőképpen módosul:

A. A következő új pontot kell beilleszteni a 2f. pont (1836/93/EGK tanácsi rendelet) után:

"2fa. 32001 R 0761: Az Európai Parlament és a Tanács 2001. március 19-i 2001/761/EK rendelete a szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételének lehetővé tételéről (HL L 114., 2001.4.24., 1. o.).

A rendelet rendelkezéseit a Megállapodás alkalmazásában a következő kiigazítással kell alkalmazni:

"a) Az I. melléklet A. pontjában a nemzeti szabványügyi szervezetek jegyzéke a következőkkel egészül ki:

"IS : IST (Staðlaráð Íslands)

N : NSF (Norges Standardiseringsforbund)";

b) A IV. melléklet 2. bekezdésében lévő táblázat a következőkkel egészül ki:

"izlandi : Sannprófuð umhverfisstjórnun Fullgiltar upplýsingar

norvég : Kontrollert miljøledelsessystem Bekreftet informasjon

.";";

2faa. 32001 D 0681: A Bizottság 2001. szeptember 7-i 2001/681/EK határozata a szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételének lehetővé tételéről szóló 761/2001/EK európai parlamenti és tanácsi rendelet végrehajtásával kapcsolatos útmutatásról (HL L 247., 2001.9.17., 24. o.).";

B. A 39. pont (2001/331/EK európai parlamenti és tanácsi ajánlás) után az alábbi pont következik:

"40. 32001 H 0680: A Bizottság 2001. szeptember 7-i 2001/680/EK határozata a szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételének lehetővé tételéről szóló 761/2001/EK európai parlamenti és tanácsi rendelet végrehajtásával kapcsolatos útmutatásról (HL L 247., 2001.9.17., 1. o.)."

2. Az EFTA-államok az Európai Közösség és a CEN között 2000. június 16-án létrejött Licencia-megállapodást értelemszerűen alkalmazzák, valamint az Európai Közösség jogdíjat fizet a Licencia-megállapodás szabályai szerint. A jogdíj összege az EN ISO 14001:1996 4. szakasza szövege Izlandon, Norvégiában és Liechtensteinben az érintett CEN-tagok által történő közzétételének értékesítésén alapszik.

2. cikk

A 761/2001/EK rendelet és a 2001/681/EK határozat, valamint a 2001/680/EK ajánlás izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. február 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták Az EGT-Vegyesbizottsághoz [5].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. január 31-én.

az EGT-Vegyesbizottság részéről

az elnök

P. Westerlund

[1] HL L 38., 2003.2.13., 3. o.

[2] HL L 114., 2001.4.24., 1. o.

[3] HL L 247., 2001.9.17., 24. o.

[4] HL L 247., 2001.9.17., 1. o.

[5] Alkotmányos követelmények nem merültek fel.

--------------------------------------------------